cyanic-selkie/wikianc huggingface dataset:
Donatello
Ap 1445. — 1450. g. Donatello atlēja bronzā un Padujā uzstādīja monumentālu kondotjera Gatamelatas jātnieka statuju, kas ir pirmā šāda veida statuja renesanses mākslā. Tai ir raksturīgs skulpturālo formu lakonisms un vispārinājums, silueta vienkāršība un kustību atturīgums. Tajā pašā laikā iezīmēta arī tēla individualitāte, pat portretiskums.
Nematodes
Morfoloģija
Nematodēm ir gareniski izstiepts, veltenisks ķermenis bez segmentācijas. Garums no 80 µm līdz 8 m. Ķermeni klāj biezs kutikulas slānis, zem kura atrodas hipoderma. Gredzeniskā muskulatūra ir izzudusi, bet garenisko veido vairākas garas lentes. Asinsrites un elpošanas sistēmas nav. Nervu sistēmu veido rīkles nervu gredzens, no kura atiet gareniskas nervu stiegras. Maņu orgānus veido taustes skropstiņas vai kārpiņas. Dažām brīvi dzīvojošām formām ir primitīvi hemo un fotoreceptori. Gremošanas sistēma sākas no mutes dobuma (stoma) un rīkles (pharynx), tad pāriet barības vadā (oesophagus), tad priekšzarnā, vidus (mesodaeum) un galazarnā (proctodaeum), kas pēc tam ķermeņa aizmugurējās daļas vēderpusē pāriet anālajā atverē (anus). Izvadsistēmu veido dažādi ādas dziedzeri. Nematodes parasti ir šķirtdzimuma organismi. Mātītēm ir 2 pavedienveidīgas olnīcas, kas pāriet olvados un dzemdē. Sievišķā dzimumsistēma beidzas ar maksti. Tēviņa dzimumsistēma sastāv no sēklinieka, sēklvada un sēklas izsviedējkanāla, kas beidzas galazarnā, veidojot kloāku. Nematodes dēj olas, retāk ir dzīvdzemdētājas.
Ekoloģija
Nematodes ir plaši izplatītas pa visu Zemeslodi. No tām daudzas ir kosmopolītiskas sugas. Brīvi dzīvojošās nematodes (ap 25 000 sugas) apdzīvo okeānu, jūru, upju u.c. ūdensbaseinu gultnes. Pie tam daudzas brīvi dzīvojošās nematožu sugas (ap 10 000 sugu) dzīvo augsnē. Turklāt tās apdzīvo visdažādākās augsnes: gan trūdvielām bagātas augsnes, gan tuksnešu smiltājus. Augsnē nematodes pielāgojas dažādām ekoloģiskajām nišām. Brīvi dzīvojošās nematodes pārsvarā ir sīki organismi (ap 1 mm), kas pārtiek no baktērijām, aļģēm vai detrīta. Ir arī plēsējas formas. Nematožu blīvums vietām var sasniegt līdz 1 mlj. eksemplāru uz 1m2. Dažas nematožu grupas spēj dzīvot anaerobā vidē, kā arī pāriet anabiozes stāvoklī. Nematodes var saglabāt aktivitāti plašā temperatūras diapazonā: no vairāk par 40 °C karstajos avotos, līdz ūdens sasalšanas temperatūrai ziemā augsnes zemsedzē. Saprobiotiskās nematodes var veidot simbiotiskas sistēmas ar dažādām baktērijām, kuras noārda ogļhidrātus un olbaltumvielas līdz šķīstošam stāvoklim, no kā pēc tam pārtiek nematodes. Liela nematožu daļa dzīvo parazītisku dzīvesveidu, parazitējot dzīvniekos un augos. Parazītisma ietekmē nematodēm ir izveidojusies virkne specifisku pielāgojumu. Dzīvniekos parazitējošām nematodēm ir palielināts ķermenis un krasi pieaugusi auglība. Olas kļuvušas mazākas. Izveidojusies spēja anaerobi elpot. Nematodēm, kas parazitē dzīvnieku orgānos, raksturīga saimnieka maiņa. Augos parazitējošās nematodes raksturo citas īpašības. Tās parasti ir nelielas (līdz 5 mm), auglība ir daudz mazāka. Olas parasti lielas. Attīstīti speciāli pielāgojumi augu sulu izmantošanai barībā. Mutes dobums sašaurināts līdz plāna stileta pakāpei. Barības vadā spēcīgi attīstīti barības vada dziedzeri, kuru ektofermenti šķīdina augu šūnapvalku propektīnu, glikolizē ogļhidrātus un skalda augu olbaltumvielas. Fitoparazītiskajām nematodēm nav saimnieku maiņas.
Brantu pagasts
Brantu pagasts ir viena no Smiltenes novada administratīvajām teritorijām. Robežojas ar sava novada Smiltenes pilsētu un Blomes, Smiltenes, Launkalnes un Raunas pagastiem.
Reljefa formas
Dzērvju kalns, Gāles kalns, Kubla kalni, Kuiļa kalns.
Ūdenstilpes
Brantu dzirnavezers, Brantu ezers, Paltes ezers, Prūšu dzirnavu ezers, Strantes ezers.
Purvi
Tīrais purvs.
Apdzīvotās vietas
Lielākās apdzīvotās vietas ir Vidzeme (pagasta centrs), Branti, Lembis.
Adenoforejas
Adenoforejas (Adenophorea) ir nematožu klase (citās klasifikācijās - apakšklase). Pie šīs apakšklases pieder galvenokārt brīvi dzīvojošas nematodes, kas apdzīvo jūras un saldūdens baseinus, retāk sastopamas augsnē. Parazītisku dzīvesveidu dzīvo ļoti nedaudzas formas. No adenoforeju parazītiem var minēt trihinellu (Trichinella spiralis), gigantisko nieru nematodi (Dioctophyme renale) un cilvēka matgalvi (Trichocephalus trichiurus). Zināmas apmēram 8000 sugas.
Morfoloģija
Maņu (taustes) orgāni (sariņi, retāk papillas) izvietoti pa visu ķermeni. Galvas sānos ir lieli ožas orgāni - amfīdas (parazītiskām formām var būt reducēti). Dažām sugām ir fotoreceptori (actiņas). Kakla dziedzeris (izvadorgāns) ir masīvs ar īsu izvadkanālu. Gar ķermeni izvietoti sānu hipodermālie dziedzeri. Aizmugurējā daļā atrodas terminālie astes dziedzeri, ar kuriem adenoforejas piestiprinās pie substrāta. Rektālo dziedzeru nav. Kutikula ar paaugstinātu caurlaidību, bet zemām aizsardzības īpašībām. Adenoforeju tēviņiem nekad nav bursālo spārnu.
VesselSat1
VesselSat1 ir pirmais Luksemburgā būvētais pavadonis. Tas paredzēts kuģu automātiskās identifikācijas sistēmas (AIS) signālu uztveršanai un pārraidīšanai uz zemes stacijām. Mikropavadoni pēc ORBCOMM pasūtījuma izgatavojis LuxSpace. Kosmiskais aparāts palaists 2011. gadā.
2010. gadā ORBCOMM pasūtīja OHB meitas uzņēmumam LuxSpace divus pavadoņus ar AIS iespējām 2008. gadā kļūmju dēļ zaudēto sešu Orbcomm Quick Launch sakaru pavadoņu vietā, kuros bija paredzēts izmantot arī AIS sistēmu.
Pavadonī izmantotais AIS uztvērējs pirms tam tika izmēģināts kosmosā no nesējraķetes PSLV neatdalāma konteinera Rubin 9 sastāvā kā Rubin-9.1 jeb AIS-Pathfinder 2.
VesselSat1 ir apgādāts ar diviem AIS uztvērējiem un katram ir dipola antena, kas sastāv no diviem 1,7 m izvēršamiem elementiem.
Pavadoņa orbīta izvēlēta tāda, lai tas darbotos ekvatora apkārtnē, kur ir nozīmīga kuģu aktivitāte un kritiski vajadzīga kuģu kustības pārraudzība.
Lidojuma gaita
VesselSat1 tika palaists 05:31 UTC ar nesējraķeti PSLV-C18 no Satiša Dhavana kosmosa centra. Tas bija sekundārā krava galvenajai derīgajai kravai meteoroloģiskajam pavadonim Megha-Tropiques un kopā ar to tika palaisti vēl divi nanopavadoņi: SRMSAT, Jugnu.
Medņi
Medņi var būt:
Vadims Berdņikovs
Vadims Berdņikovs (dzimis 1987. gada 7. jūlijā) ir krievu hokejists, centra uzbrucējs. Pašlaik (2018) Berdņikovs spēlē Kazahstānas hokeja līgas vienības Kokšetau "Arlan" sastāvā.
Spēlētāja karjera
Dzimis Čeļabinskā, turpat Berdņikovs uzsāka arī savu hokejista karjeru, ilgstoši spēlējot Krievijas Pirmajā līgā. Visbeidzot, 2006.—07. gada sezonā Berdņikovam izdevās izcīnīt vietu Krievijas Superlīgas kluba Čeļabinskas "Traktor" sastāvā, tajā aizvadot nākamās divas sezonas.
2008.—09. gada sezonā Berdņikovs pievienojās Čehovas "Vitjaz" rindām, kļūstot par vienu no komandas uzbrukuma līderiem. 2009.—10. gada sezonas otrajā pusē Berdņikovs tika aizmainīts uz Mitišču "Atlant", taču vasarā hokejists ar "Vitjaz" noslēdza jaunu līgumu.
2011.—12. gada sezonas vidū Vadims tika aizmainīts uz Maskavas "Spartak" rindām, taču 2012. gada vasarā pievienojās jau Čerepovecas "Severstal" sastāvam. "Severstal" spēlēja līdz pat 2016. gadam, taču tad uz vienu sezonu atgriezās "Spartak" sastāvā. 2017. gadā pievienojās Kazahstānas hokeja līgas vienībai Kokšetau "Arlan".
SO
SO var būt:
SVN
SVN vai svn var būt:
Eiropas čempionāta 2012 kvalifikācija — D grupa
2012. gada Eiropas čempionāta futbolā kvalifikācijas D grupas rezultāti.
Savstarpējās spēles
Uzvaras / Neizšķirti / Zaudējumi
Saltstraumena
Saltstraumena ir plūdmaiņu radīta straume Norvēģijas ziemeļos, ap 10 km uz dienvidaustrumiem no Būdē, kas veidojas 3 km garā un 150 m platā šaurumā starp Saltenfjordu, Šestardfjordu un Norvēģu jūru.
Tā tiek uzskatīta par spēcīgāko plūdmaiņu straumi. Apmēram 400 miljoni kubikmetru ūdens tek viena cikla laikā ar ātrumu, kurš sasniedz 37 km/h (10 m/s). Ūdens šajā laikā veido lielus virpuļus 12 metru diametrā un 4 - 5 metrus dziļus; uz ūdens virsmas veidojas līdz 5 m dziļa bedre. Šis fenomens notiek četras reizes diennaktī.
FI
FI var nozīmēt:
Lieldienu zaķis
Lieldienu zaķis ir mitoloģisks truša tēls, kas Lieldienās bērniem dāvina dāvanas un saldumus.
Titāna tetrahlorīds
Titāna tetrahlorīds (TiCl4) ir bezkrāsains, caurspīdīgs, smags šķidrums. Šo savienojumu iegūst, hlorējot titāna rūdu (kas sastāv no netīra titāna dioksīda). Titāna tetrahlorīds ir stabilākais titāna hlorīds, to attīra destilējot. Titāna tetrahlorīdu lieto par visu pārējo titāna savienojumu izejvielu. Titāna tetrahlorīds ir viens no dažiem metālu hlorīdiem, kas normālos apstākļos ir šķidrums.
Lieldienu zaķis
Izcelsme
Olas, tāpat kā Lieldienu zaķis ir senas vēstures simboli, tāpēc ka putni dēja olas un zaķi dzemdēja mazuļus agrā pavasarī.
Titāna tetrahlorīds
Iegūšana
Titāna tetrahlorīdu iegūst reducējot titāna rūdu (parasti ilmenītu vai rutilu) ar ogli hlora atmosfērā pie 900C.
2FeTiO3 + 7Cl2 + 6C → 2TiCl4 + 2FeCl3 + 6CO
Piemaisījumus atdala destilējot. Tā, kā titāna tetrahlorīds ir visu pārējo titāna savienojumu izejviela, tas ir lētākais titāna savienojums.
Čemuru augstiņš
Čemuru augstiņš (la) ir 10—45 cm augsts, viengadīgs vai divgadīgs genciānu dzimtas lakstaugs ar četršķautnainu stumbru, kurš augšdaļā zarojas. Stumbra lapas pretējas, sēdošas, iegareni eliptiskas, ar gludu malu; rozetes lapas iegareni otrādi olveida ar 5 neskaidri izteiktām dzīslām. Ziedi rožaini, sakopoti čemurveida dihāzijos, apmēram 10 mm diametrā; atveras sausā, saulainā laikā. Zied no jūlija līdz septembrim.
Titāna tetrahlorīds
Īpašības
Tīrs titāna tetrahlorīds ir blīvs, bezkrāsains šķidrums, lai arī netīrā veidā tas var būt dzeltenīgs vai pat brūns. Atšķirībā no gandrīz visiem pārējiem pārejas metālu hlorīdiem, titāna tetrahlorīds ir šķidrums, tas ir tāpēc, ka tas ir molekulārs savienojums (molekulas neveido stipras saites savā starpā). Gandrīz visi pārējie pārejas metālu hlorīdi ir polimēri.
Čemuru augstiņš
Augs izplatīts Eiropā, Ziemeļāfrikā un Rietumāzijā. Latvijā sastopams visā teritorijā. Aug pļavās, tīrumu malās.
Titāna tetrahlorīds
Īpašības
Titāna tetrahlorīds šķīst nepolāros šķīdinātājos, tādos kā toluols un hlorogļūdeņraži.
Titāna tetrahlorīds reaģē ar ūdeni, veidojot titāna dioksīdu un sālsskābi:
TiCl4 + 2H2O → TiO2 + 4HCl
Šo reakciju lieto, lai iegūtu tīru titāna dioksīdu, un agrāk lietoja, lai taisītu dūmus (tagad vairs nelieto, jo šādi dūmi satur ļoti daudz sālsskābes, kas ir korozīva).
Reducējot titāna tetrahlorīdu ar magniju vai nātriju, iegūst metālisku titānu (parasti lieto magniju):
2Mg + TiCl4 → 2MgCl2(šķ) + Ti
Titāna tetrahlorīdu iespējams oksidēt ar skābekli:
TiCl4 + O2 → TiO2 + 2Cl2
Šo reakciju dažreiz lieto titāna dioksīda attīrīšanai, jo šeit veidojas brīvs hlors (nevis sālsskābe, kā ar ūdeni), kuru var lietot par izejvielu titāna hlorīda ieguvei no rūdas.
Rīgas Politehniskā augstskola
Rīgas Politehniskā augstskola (de, ru) pastāvēja no 1862. līdz 1896. gadam, kad tā tika pārveidota par Rīgas Politehnisko institūtu. Šajā augstskolā pirmsākumi ir meklējami vairākām Latvijas augstskolām, tai skaitā Latvijas Universitātei, Rīgas Tehniskajai universitātei un Latvijas Lauksaimniecības universitātei.
Augstskolas izveide
Vidzemes guberņas augstākās izglītības centrs bija Tērbatas Universitāte, taču tā negatavoja tehniskos speciālistus. Rīgas biržas komiteja un Rīgas rāte ierosināja veidot Rīgā tehnisko augstskolu, ko atbalstīja Baltijas ģenerālgubernators A.Suvorovs. 1861. gada 16. (28.) maijā Krievijas imperators Aleksandrs II apstiprināja nolikumu par Rīgas Politehnisko augstskolu.
1861. gadā ievēlēja augstskolas Padomi, kurā savus pārstāvjus deleģēja Igaunijas, Kurzemes, Vidzemes un Sāmsalas bruņniecība, Rīgas rāte, Lielā un Mazā ģilde, Tallinas pilsēta, Tallinas un Rīgas biržas. Sākotnēji tā darbojās kā pamatā Baltijas provinču muižniecības uzturēta privātā augstskola. Augstskolā bija atļauts mācīties jebkuram Krievijas impērijas pilsonim (vīrietim), uzsākot mācības bez iestājeksāmeniem. Mācības bija par maksu un notika vāciski.
Sturktūrvienības
Rīgas Politehniskā augstskola bija sadalīta nodaļās: Papildus nodaļām augstskolā bija
Atrašanās vieta
Rīgas Politehniskā augstskola 1862. gadā tika atvērta īrētās telpās Kaula namā Elizabetes un Suvorova (tagad — K. Barona) ielas stūrī. 1866. gadā pēc arhitekta Gustava Hilbiga (1822-1887) veidotā projekta tika uzsākta speciāli augstskolas vajadzībām paredzētas ēkas celtniecība Troņmantnieka bulvārī (tagad — Raiņa bulvārī 19), kuras pirmais korpuss tika pabeigts 1869. gadā.
Nu-Mixx Klazzics 2
Nu-Mixx Klazzics Vol. 2 ir ASV repera 2Pac līdz 2007. gadam izdoto labāko dziesmu remiksu albums. To izdeva Koch, un tas ir turpinājums 2003. gadā iznākušajam albumam Nu-Mixx Klazzics. Sākotnējais tā nosaukums bija Evolution: Duets & Remixes.
Albumā visvairāk ir remiksi no viņa albumiem All Eyez On Me un The Don Killuminati: The 7 Day Theory. Albums iekļuva Billboard 200 45. vietā ar pārdotiem gandrīz 15 000 eksemplāriem.
Kontinentālās hokeja līgas labāko spēlētāju uzskaitījums
Šis ir Kontinentālās hokeja līgas katras sezonas labāko spēlētāju uzskaitījums pēc dažādiem statistikas kritērijiem:
Latvijas futbola izlase 2007. gadā
'''Latvijas futbola izlase 2007. gadā''' aizvadīja 12 spēles no kurām 3 uzvarēja, bet 9 zaudēja.
par Latvijas izlases galveno treneri tika iecelts Aleksandrs Starkovs, kurš izlasi bija vadījis jau iepriekš no 2001. līdz 2004. gadam. Pēc viņa iecelšanas amatā pirmās Latvijas izlases spēles bija jūnija sākumā kvalifikācijas turnīra ietvaros, kad Latvija savā laukumā vispirms ar 0-2 piekāpās Spānijai, bet 4 dienas vēlāk ar tādu pašu rezultātu zaudēja Dānijai. Augustā draudzības spēlē pret Moldovas valstsvienību Latvija savā laukumā zaudēja ar 1-2. Šajā spēlē izlase pēc 6 spēļu pārtraukuma beidzot spēja gūt vārtus.
BBC
BBC, pilnais nosaukums British Broadcasting Corporation, ir Apvienotajā Karalistē bāzēta raidorganizācija, kura darbojas radio, televīzijas un interneta sfērās. Korporācija veic gan iekšējās, gan ārējās pārraides. BBC pārdod savas programmas citām apraides organizācijām visā pasaulē.
Latvijas futbola izlase 2007. gadā
Rudenī Latvijas izlase pabeidza dalību Eiropas čempionāta kvalifikācijas turnīrā. Septembrī Latvija vispirms savā laukumā ar 1-0 pārspēja Ziemeļīriju, izcīnot savu pirmo uzvaru šajā sezonā, bet četras dienas vēlāk izbraukumā ar 0-2 piekāpās Spānijai. Oktobrī Latvijas valstsvienība aizvadīja divas izbraukuma spēles, ar 4-2 tika uzvarēta Īslandes izlase, bet 1-3 tika piedzīvots zaudējums dāņiem. Novembrī Latvijas izlase noslēdza savu sezonu un arī kvalifikācijas turnīru, savā laukumā sagraujot Lihtenšteinu (4-1), kā arī viesos zaudējot Zviedrijas futbola izlasei.
BBC
Organizāciju vada 12 padomes locekļi, kurus ieceļ Anglijas karalis Čārlzs III.
Latvijas futbola izlase 2007. gadā
Spēlē pret Īslandes izlasi Māris Verpakovskis guva 2 vārtus un Latvijas futbola izlases rezultatīvāko spēlētāju sarakstā apsteidza Ēriku Pētersonu.
BBC
Raidorganizācija BBC tika dibināta 1922. gadā. Kopš 1929. gadā tā izmantoja raidītāju, kurš atradās Londonā, bet kopš 1930. gadā bija regulāras televīzijas programmas translācijas, izmantojot Brookmans Park antenu. Baird’s company, kas mūsdienās pazīstama kā BBC One, savu darbību uzsāka. Otrā pasaules kara dēļ tika pārtraukta apraide, bet līdz tam BBC tika translēts no 25 tūkstošiem līdz 40 tūkstošiem mājsaimniecībām.
Latvijas futbola izlase 2007. gadā
Spēles
🇱🇻 latvia: Aleksandrs Koliņko — Deniss Kačanovs, Kaspars Gorkšs, Oskars Kļava, Pāvels Surņins (Dzintars Zirnis 34') — Aleksejs Višņakovs, Vitālijs Astafjevs, Viktors Morozs (Marians Pahars 46'), Genādijs Soloņicins (Jevgēņijs Kosmačovs 87') — Ģirts Karlsons (Gatis Kalniņš 80'), Māris Verpakovskis (Vīts Rimkus 62').
🇱🇻 latvia: Aleksandrs Koliņko — Oskars Kļava, Kaspars Gorkšs, Deniss Ivanovs, Dzintars Zirnis (Deniss Kačanovs 57') — Aleksejs Višņakovs (Gatis Kalniņš 86'), Vitālijs Astafjevs (Jevgēņijs Kosmačovs 51'), Viktors Morozs, Genādijs Soloņicins (Pāvels Surņins 82') — Vīts Rimkus (Ģirts Karlsons 46'), Māris Verpakovskis (Marians Pahars 46').
🇱🇻 latvia: Aleksandrs Koliņko — Oskars Kļava, Igors N. Stepanovs, Kaspars Gorkšs (Andrejs Prohorenkovs 79'), Deniss Kačanovs — Imants Bleidelis, Viktors Morozs (Andrejs Perepļotkins 61'), Juris Laizāns, Aleksejs Višņakovs — Marians Pahars, Māris Verpakovskis (Ģirts Karlsons 46').
🇱🇻 latvia: Aleksandrs Koliņko — Oskars Kļava, Artūrs Zakreševskis, Deniss Ivanovs, Dzintars Zirnis — Imants Bleidelis (Andrejs Perepļotkins 86'), Vitālijs Astafjevs, Juris Laizāns, Andrejs Rubins (Genādijs Soloņicins 66') — Ģirts Karlsons (Aleksandrs Cauņa 89'), Māris Verpakovskis.
🇱🇻 latvia: Aleksandrs Koliņko — Oskars Kļava, Igors N. Stepanovs, Deniss Ivanovs, Dzintars Zirnis — Imants Bleidelis (Genādijs Soloņicins 66'), Vitālijs Astafjevs, Juris Laizāns, Andrejs Rubins (Aleksandrs Cauņa 75') — Ģirts Karlsons (Marians Pahars 61'), Māris Verpakovskis.
🇱🇻 latvia: Aleksandrs Koliņko — Deniss Kačanovs, Oskars Kļava (Kaspars Gorkšs 87'), Deniss Ivanovs, Dzintars Zirnis — Imants Bleidelis (Vīts Rimkus 59'), Vitālijs Astafjevs, Juris Laizāns (Genādijs Soloņicins 87'), Andrejs Rubins (Aleksandrs Cauņa 59') — Aleksejs Višņakovs (Andrejs Perepļotkins 65'), Ģirts Karlsons.
Novi Sončas apriņķis
Novi Sončas apriņķis (pl) ir apriņķis Polijā, Mazpolijas vojevodistē. Apriņķis robežojas ar Mazpolijas vojevodistes Novi Targas, Limanovas, Bžesko, Tarnovas un Gorlices apriņķiem, kā arī Slovākiju, bet Novi Sončas pilsēta ir anklāvs apriņķa teritorijā.
Latvijas futbola izlase 2007. gadā
Spēles
🇱🇻 latvia: Andris Vaņins — Oskars Kļava, Deniss Ivanovs, Kaspars Gorkšs, Dzintars Zirnis — Imants Bleidelis, Vitālijs Astafjevs, Juris Laizāns, Andrejs Rubins — Ģirts Karlsons (Vīts Rimkus 71'), Māris Verpakovskis (Kristaps Blanks 89').
🇱🇻 latvia: Andris Vaņins — Oskars Kļava, Deniss Ivanovs, Kaspars Gorkšs, Dzintars Zirnis — Imants Bleidelis (Aleksejs Višņakovs 69'), Vitālijs Astafjevs, Juris Laizāns, Andrejs Rubins — Ģirts Karlsons (Marians Pahars 63'), Māris Verpakovskis (Kristaps Blanks 90').
🇱🇻 latvia: Andris Vaņins — Oskars Kļava, Deniss Ivanovs, Kaspars Gorkšs, Dzintars Zirnis — Aleksejs Višņakovs (Jurijs Žigajevs 90+2'), Vitālijs Astafjevs, Juris Laizāns, Genādijs Soloņicins — Ģirts Karlsons (Vīts Rimkus 59'), Māris Verpakovskis (Marians Pahars 78').
🇱🇻 latvia: Andris Vaņins — Oskars Kļava, Deniss Ivanovs, Kaspars Gorkšs, Dzintars Zirnis — Aleksejs Višņakovs (Jurijs Žigajevs 78'), Vitālijs Astafjevs, Juris Laizāns, Genādijs Soloņicins — Vīts Rimkus (Andrejs Butriks 63'), Marians Pahars (Deniss Kačanovs 90+1').
🇱🇻 latvia: Andris Vaņins — Oskars Kļava, Deniss Ivanovs, Kaspars Gorkšs, Dzintars Zirnis — Imants Bleidelis (Aleksejs Višņakovs 82'), Vitālijs Astafjevs, Juris Laizāns, Andrejs Rubins — Ģirts Karlsons (Marians Pahars 72'), Māris Verpakovskis (Vīts Rimkus 78').
Basras vilājets
Basras vilājets (osmaņu turku: Vilâyeti-i Basra, arābu: ولاية البصر), arī Basras bejlerbejliks (turku: Basra Beylerbeyliği) bija Osmaņu impērijas administratīvi teritoriālā vienība Tuvajos Austrumos, starp Bagdādes vilājetu un Persijas līci un tās centrs bija Basra. Pēc Osmaņu impērijas sadalīšanas, Basras vilājeta teritorija 1920. gada augustā tika iekļauta Lielbritānijas mandātā Mezopotāmijā, bet pēc 1930. gada vienošanās starp Irāku un Lielbritāniju, 1932. gada 3. oktobrī tā teritorija tika iekļauta proklamētajā Irākas Republikā.
Kapiņu pagasts
Kapiņu pagasts bija viena no Daugavpils apriņķa pašvaldībām tā austrumu daļā. 1940. gadā robežojās ar Daugavpils apriņķa Aglonas, Aulejas un Dagdas pagastiem, kā arī Rēzeknes apriņķa Silajāņu, Maltas un Andrupenes pagastiem. Pagasta valde atradās Geronincevā (tagad Geraņimova).
Vēsture
1920. gada zemes reformas laikā Jaunaglūnas muižu sadalīja 168 vienībās 1794 ha kopplatībā (pilī sieviešu ģimnāzija un klosteris), Rušānu muižu ar Miķieļu pusmuižu 89 vienībās 1821 ha kopplatībā (pilī sieviešu klosteris), Geranīmavas muižu ar Duboļu, Sirotes u.c. pusmuižām 174 vienībās 3006 ha kopplatībā (pilī plānoja atvērt divgadīgu lauksaimniecības skolu), Mušas muižu 19 vienībās 806 ha kopplatībā, Biržu muižu 4 vienībās 245 ha kopplatībā, Dubņagas muižu 11 vienībās 284 ha kopplatībā, Bierļu jeb Berlišķu muižu 2 vienībās 233 ha kopplatībā, Bergavas muižu 16 vienībās 505 ha kopplatībā, Ļaudānišķu muižu 13 vienībās 363 ha kopplatībā, Rutuļu muižu 14 vienībās 278 ha kopplatībā, Jokstu foļverku 8 vienībās 209 ha kopplatībā, Salas jeb Ostrovas foļverku 1 vienībā 117 ha platībā.
1936. gadā no Kapiņu pagasta atdalīts Aglonas pagasts. 1945. gada 10. septembrī pagastā izveidoja Butkanu, Jaunokras, Kapiņu, Kastuļinas, Konovalovas un Rogaļu ciema padomes. 1947. gada 16. oktobrī pagastu iekļāva jaunizveidotajā Krāslavas apriņķī. Pagastu likvidēja 1949. gada 31. decembrī, ciemus iekļaujot Dagdas rajonā. Mūsdienās Kapiņu pagasta teritorija iekļauta Krāslavas novada Kastuļinas un Andrupenes pagastos, kā arī Rēzeknes novada Pušas pagastā.
1665. gads
1665. bija parastais gads, kas sākās ceturtdienā.
Nigēra
Nigēra (fr, ), oficiāli Nigēras Republika (République du Niger) ir iekšzemes valsts Rietumāfrikā. Valsts nosaukums radies no Nigēras upes. Nigēras platība ir gandrīz 1 270 000 km², tā ir lielākā valsts Rietumāfrikā. Vairāk nekā 80% no valsts teritorijas atrodas Sahāras tuksnesī. Lielākā daļa no 17 138 707 iedzīvotājiem ir musulmaņi, kuri dzīvo galvenokārt valsts dienvidu un rietumu daļā. Valsts galvaspilsēta Niameja atrodas Nigēras dienvidrietumos.
Vēsturiski Nigēra bijusi vairāku lielu valstu ietekmes zonās. Kopš neatkarības atgūšanas 1960. gadā Nigērai ir bijušas vairākas konstitūcijas un trīs militāro varu periodi. Pēc 2010. gada militārā apvērsuma Nigēra ir kļuvusi demokrātiskāka un izveidojusies kā daudzpartiju valsts. Lielākā daļa iedzīvotāju dzīvo lauku rajonos un tiem ir maz pieejama mūsdienīga izglītība.
Vēsture
Lai arī šodien lielākā daļa Nigēras teritorijas ir pārvērtusies tuksnesī, pirms 5000 gadiem šajā reģionā pletās plašas savannas, kuras jau 10 000 gadus pirms mūsu ēras apdzīvoja cilvēki. Viena no pirmajām impērijām, kuras sastāvā ietilpa mūsdienu Nigēras teritorija, bija Songaju impērija. 19. gadsimtā Nigēra pirmo reizi nonāca kontaktā ar rietumniekiem, kad šeit ieradās pirmie ceļotāji un pētnieki. Drīz pēc tam francūži mierīgā ceļā centās iegūt visu teritoriju savā kontrolē, taču vairākas etniskās grupas nevēlējās pakļauties. Tikai 1922. gadā Nigēra pilnībā un oficiāli kļuva par Francijas koloniju. 1958. gadā Nigēra kļuva par Francijas autonomo teritoriju, bet jau 2 gadus vēlāk — 1960. gada 3. augustā — par neatkarīgu valsti.
Pēc neatkarības atgūšanas valsts cieta no sausuma un pārtikas trūkuma. Tas noveda pie politiskas nestabilitātes. 1974. gadā armijas virsnieki, kurus vadīja pulkvedis Seinī Kountčē, gāza pirmā prezidenta Hamani Diori ievēlēto valdību.
2009. gadā tuvojās Tandjas otrais un pēdējais termiņš. Parlaments un konstitucionālā tiesa iebilda pret konstitūcijas grozījumiem un tika atlaisti. Prezidents 26. jūnijā pasludināja ārkārtas stāvokli un izsludināja referendumu, kurā 92% iedzīvotāju nobalsoja par izmaiņām konstitūcijā par labu Tandjam. 2010. gada 18. februārī notika apvērsums pret Tandjas valdību, kuru veica valsts militārie spēki. Apvērsuma laikā Tandja tika notverts. Militārie spēki izveidoja Demokrātijas Atjaunošanas Augstāko Padomi. Viņi iecēla pulkvedi Salufu Džibū par pagaidu prezidentu un Mahamadū Dandahu par premjerministru. 2010. gada oktobrī tika pieņemta jauna konstitūcija un 2011. gada martā opozīcijas līderis Mahamadu Isufu tika ievēlēts par valsts prezidentu. Viņš tika atkārtoti ievēlēts 2016. gada vēlēšanās.
Ģeogrāfija
Nigēra ir iekšzemes valsts Rietumāfrikā, atrodas Sahāras un Subsahāras reģionos. Nigēra dienvidos robežojas ar Beninu un Nigēriju, rietumos Burkinafaso un Mali, ziemeļos Alžīriju un Lībiju, austrumos ar Čadu. Nigēra atrodas starp 11 un 24 Z paralēli un 0 un 16 A meridiānu.
Nigēras platība ir 1 267 000 km², kas to ierindo sestajā vietā Āfrikā pēc platības (aiz Alžīrijas, Kongo Demokrātiskās Republikas, Sudānas, Lībijas un Čadas) un pirmajā vietā Rietumāfrikā.
Adminstratīvais iedalījums
Nigēra ir sadalīta 7 reģionos un 1 apgabalā, kurā atrodas tās galvaspilsēta. Šie reģioni ir sadalīti 36 departamentos. 36 departamenti sīkāk tiek iedalīti pašvaldībās.
Politika
Kopš neatkarības iegūšanas valstī ir bijusi politiska nestabilitāte. Valdība bieži tiek gāzta apvērsumu rezultātā. Tagadējā konstitūcija tika pieņemta 2010. gada 31. oktobrī. Parlamentu (Nacionālo asambleju) ar 113 deputātiem ievēl ik pēc 5 gadiem. Valsts galvu ievēl vēlēšanās ik pēc 5 gadiem (var atkārtoti ievēlēt tikai vienu reizi). Tiesības vēlēt ir iedzīvotājiem, kuri sasnieguši 18 gadu vecumu.
Saimniecība
Nigēra ir viena no nabadzīgākajām valstīm pasaulē. Saimnieciskā darbība galvenokārt notiek valsts dienvidrietumos, Nigēras upes tuvumā.
85% valsts iedzīvotāju nodarbojas ar lauksaimniecību, bet tikai 3% no pieejamās zemes var izmantot. Aptuveni 7% no pieejamās zemes platības tiek izmantota lopkopībai. Svarīgākie lauksaimniecības produkti ir sorgo, manioka, pupiņas un rīsi. Ienesīgākie produkti ir zemesrieksti un kokvilna.
Nigērā ir daudz derīgo izrakteņu, bet tiek iegūti tikai urāns, alva un volframs. Nigēra ir ceturtā lielākā urāna ražotāja pasaulē. Urānu valstī 1957. gadā atklāja Francija. Nigēras pirmā komerciālā urāna raktuve sāka darboties 1971. gadā. 75% no tās eksportiem ir urāns. Nigēras galvenais eksporta partneris ir Francija, kas saņem 55% no valsts eksporta precēm. Valsts arī eksportē uz ASV, Šveici, Nigēriju un Ganu.
Nigēras galvenās importa preces ir graudaugi, naftas produkti, mašīnas un rūpniecības preces. Nigēras galvenais importa partneris ir Francija, no kuras tā saņem 20% no importa precēm. Valsts arī saņem importa preces no Ķīnas, Beļģijas, Togo un citām Rietumāfrikas valstīm.
Māršaliešu valoda
Māršaliešu valoda () ir austronēziešu saimes mikronēziešu atzara valoda, kurā runā vairāk kā 40 000 cilvēku galvenokārt Māršala Salu Republikā, kur tā ir valsts valoda.
Oskars Šindlers
Oskars Šindlers (de, dzimis, miris ) bija Morāvijā dzimis vācu uzņēmējs, kurš holokausta laikā izglāba no nāves vairāk nekā 1100 ebrejus, nodarbinādams tos savās rūpnīcās Krakovā un Brnenecā Morāvijā.
Dzimis 1908. gadā Sudetu vāciešu ģimenē. Pirms kara vairākkārt neveiksmīgi centās sākt uzņēmējdarbību. 1935. gadā iestājās no Čehoslovākijas separātiskajā Sudetu vācu partijā. 1938. gada jūlijā kā spiegs ieslodzīts Čehoslovākijas cietumā, bet pēc Minhenes vienošanās atbrīvots. 1939. gadā Šindlers iestājās NSDAP.
Pēc Vācijas iebrukuma Polijā ieguva īpašumā pamestu emaljas rūpnīcu Krakovā. Rūpnīcā Šindlers sāka nodarbināt ebreju strādniekus. Iespējams, iesākumā Šindlers tos nodarbināja ekonomisku apsvērumu dēļ (tiem varēja maksāt zemākas algas). Tomēr vēlāk, redzēdams vācu varas iestāžu politiku, Šindlers, izmantojot pazīšanos SS struktūrās, "pieņēma darbā" ebrejus bez ekonomiska pamatojuma, arī bērnus. Kad fronte tuvojās Krakovai, Šindleram izdevās evakuēt darbiniekus uz Brnenecas rūpnīcu Morāvijā. Kad viņam izdevās uzzināt, ka ebreju strādnieki būs jānodod varas iestādēm, ja tie tieši nepiedalās kara rūpniecībā, Šindleram izdevās noorganizēt rūpnīcā kara tehnikas ražošanu.
Pēc kara Šindlers Vācijā atkal vairākkārt neveiksmīgi centās uzsākt uzņēmējdarbību. Miris 1974. gadā trūcīgos apstākļos. Apglabāts Jeruzalemē.
Pēc Šindlera dzīves motīviem uzņemta 1993. gadā septiņas Amerikas Kinoakadēmijas balvas saņēmusī Stīvena Spīlberga filma "Šindlera saraksts".
Abitibi ezers
Abitibi ezers (en) ir ezers Kanādas vidienē, uz Ontārio un Kvebekas provinču robežas.
Ezers ir sekls, tā krastos aug skrajš mežs. Iztek Abitibi upe. Pirmoreiz kartē atzīmēts 1685. gadā. Agrāk ezeru izmantoja Hudzonas līča kompānija kā ceļu tās laivām, kas pārvadāja kažokādas no ziemeļiem. Kopējā ezera salu platība ir 28 km². Algonkinu valodā abitibi nozīmē ‘vidējie ūdeņi’, jo upes ziemeļos no ezera plūst uz ziemeļiem, uz Hudzona līci, bet upes dienvidos no tā — uz dienvidiem, uz Sentlorensas upi.
Ezers ir atlieka no agrākā daudz lielākā pēcleduslaikmeta ezera — Bārlova-Odžibveja ezera.
Dubna (nozīmju atdalīšana)
Dubna var būt:
Niklass Pēšons
Spēlētāja karjera
Profesionāļa karjeru Pēšons uzsāka 1997.—98. gada sezonā, kad debitēja Zviedrijas Elitsērijas kluba Leksands IF sastāvā. 2001.—02. gada sezonā, kad komanda bija izkritusi uz Allsvenskan līgu un spēja jau nākamajā gadā atgriezties Elitsērijā, Pēšons kļuva par vienu no komandas vadošajiem spēlētājiem.
2005.—06. gada sezonā Pēšons bija Leksands IF kapteinis, taču nākamajā vasarā pievienojās Linkopings IF rindām, tajā spēlējot līdz pat 2009. gadam. 2009. gada vasarā Pēšons pievienojās KHL vienībai Ņižņekamskas "Ņeftehimik", tās rindās aizvadot divas sezonas. 2011.—12. gada sezonu hokejists uzsāka jau Maskavas CSKA rindās.
2013. gada maijā Pēšons noslēdza divu gadu līgumu ar Šveices hokeja līgas kluba HK Rapersvīla rindās, taču 2015. gada atgriezās Linköping HC. Turpmākās trīs sezonas Pēšons pildīja komandas kapteiņa pienākumus, 2018. gadā noslēdzot karjeru.
Zviedrijas hokeja izlases sastāvā spēlējis piecos Pasaules čempionātos, 2013. gadā kopā ar izlasi izcīnot zelta, 2009. un 2010. gadā izcīnot bronzas, bet 2011. gadā — sudraba medaļas.
FIBA Eiropas gada labākā spēlētāja
FIBA Eiropas gada labākās spēlētājas balva (en) ir ikgadēja FIBA Europe pasniegta balva, kuru pasniedz Eiropas gada labākajai sieviešu basketbolistei. Balva tiek pasniegta kopš 2005. gada. Par pirmo tās ieguvēju kļuva krievu basketboliste Marija Stepanova.
Salemas raganu prāva
Salemas raganu prāva (en) bija virkne tiesas prāvu ASV, Jaunanglijā (Masačūsetsa) 1692.—1693. gadā, kurā par buršanos 19 apsūdzētās un apsūdzētie tika notiesāti uz nāvi, viens nogalināts ar akmeņiem, aptuveni 150 ieslodzīti (vairāki ieslodzījumā mira), vienu ar tiesas spriedumu pārdeva verdzībā, viens izbēga.
Apsūdzības
1692. gada janvārī Salemas miesta mācītāja Semuela Perisa (Samuel Parris) meita un māsasmeita — 9 gadus vecā Elizabete Perisa (Elizabeth Parris) un 11 gadus vecā Abigaila Viljamsa (Abigail Williams), — piepeši it kā saslimušas: būdamas fiziski labā formā, meitenes ik pa brīdim pārņēma histērija, viņas panikā slēpās aiz mēbelēm, ieņēma dīvainas pozas. Sūdzējās par sāpēm un bailēm. Kad mācītājs sāka lūgt Dievu par bērnu veselību, abas meitenes demonstratīvi spieda ciet ausis. Miesta ārsts Viljams Grigs (William Griggs) noteica kaites cēlini: raganas burvestības (te viņš pamatojās uz Kotona Matera (Cotton Mather ) 1689. gadā izdoto pētījumu "Memorable Providences Relating to Witchcrafts and Possessions", kurā bija aprakstīts līdzīgs gadījums Bostonā 1688. gadā, kad par līdzīgu bērnu noburšanu tika pakārti laulāts īru pāris, burvis un ragana). Meitenes uzreiz norādīja uz raganu: tā bija Perisa virtuvene verdzene Tituba. Tuvākajās dienās ar līdzīgiem simptomiem sasirga abu meiteņu sirdsdraudzene, 12 gadus vecā Anna Putnama (Ann Putnam).
Balstoties uz meiteņu liecībām un norādēm, 1692. gada 1. martā tika arestētas 3 raganas: Tituba, Sāra Guda (Sarah Good) un Sāra Osborna (Sarah Osborne). Visas trīs izskatījās pēc raganām — bija pavecas, vientuļas, kašķīgu raksturu, reti apmeklēja baznīcu. Tuvākajās dienās tika arestēti vēl vairāki cilvēki: 4 gadus vecā Doroteja Guda (Dorothy Good ), kura paziņoja, ka esot ragana un vēloties pie mammas (šī iespēja netika liegta — meitenīte tika aizvesta uz cietumu), Marta Koreija (Martha Corey), kura atklāti apšaubīja raganu upuru liecības un apgalvoja, ka skuķi visu izdomājuši, Rebeka Nurse (Rebecca Nurse) un Reičela Klintona (Rachel Clinton). Aprīlī tika arestētas Sāra Kloisa (Sarah Cloyce, Rebekas Nurses māsa), Elizabete un Džons Proktori (Proctor), Martas Koras vīrs Žils Koreijs (Giles Corey) un vēl virkne ļaužu, t.sk. nu jau bijušais mācītājs Džordžs Berouzs (Reverend George Burroughs). 10. maijā Sāra Osborna ieslodzījumā nomira.
Tiesa
1692. gada maijā sākās tiesas process (Court of Oyer and Terminer). Par tiesas priekšsēdētāju gubernators iecēla Viljamu Stautonu (Chief Magistrate William Stoughton).
Visa tiesa balstījās uz meiteņu aculiecībām, kuras ar katru tiesas sēdi kļuva aizvien plašākas un detaļām bagātākas. Savukārt lielākā tiesas problēma bija definēt, vai Sātans spēj izmantot cilvēku bez tā piekrišanas, vai tomēr cilvēkam jāpiekrīt darījumam ar Nelabo.
2. jūnijā tiesa atzina par vainīgu burvestībās, raganismā un sakaros ar nelabo vienu no gados vecākajām apsūdzētajām, Brigitu Bišopu (Bridget Bishop), kurai 10. jūnijā izpildīja nāvessodu pakarot. Kā informēja liecinieces, pakārtās raganas gars rādījies viņām sapnī. 19. jūlijā pakāra Rebeku Nersu, Sāru Gudu un vēl vairākas apsūdzētās. 19. augustā pakāra mācītāju Berouzu un vēl vairākas apsūdzētās. 19. septembrī 80 gadus vecajam zemniekam Žilam Koreijam, kurš atsacījās runāt ar tiesu un liecināt, piemēroja īpašu procedūru Nelabā izdzīšanai, lai tas atstātu nelaimīgo un apsūdzētais varētu liecināt: zemē noguldītajam Žilam virsū sakrāva akmens grēdu, kuras smagumam bija "jāizspiež" Sātanu no burvja ķermeņa. Diemžēl Žils nomira, pirms Sātans bija evakuējies. 22. septembrī pakāra 8 apsūdzētos, t.sk. Martu Koreiju.
Tiesas process skāra ne tikai Salemas miesta iedzīvotājus, bet arī citu apkaimes miestu un pilsētu — Topsfeldas, Andoveras un arī Bostonas, — pilsoņus. Liecinieces Elizabete, Abigaila un Anna tika uzaicinātas arī citās prāvās kā ekspertes un raganu atpazinējas.
Tiesu debašu ietvaros pret procesa kārtību sāka protestēt vairāki sabiedrībā populāri teologi, t.sk. Inkriss Maters (Increase Mather), Harvardas koledžas direktors, apgalvojot, ka nedrīkst par pilnvērtīgām un vainu apstiprinošām liecībām uztvert vīzijas, jo Sātans var parādīties vīzijā kā ļoti pozitīvs tēls, lai ar viltu piedabūtu apmelot nevainīgos. Gubernators Džozefs Dudlijs (Joseph Dudley), iepazinies ar šo Matera seniora viedokli, lika apturēt arestus un atbrīvot pēdējos 30 aizturētos (kuri bija arestēti tieši uz vīziju pamata).
1693. gada maijā gubernators apturēja tiesas procesus un apžēloja visus aizturētos. 1697. gadā tiesneši oficiāli atzina, ka tiesa kļūdījusies. 1702. gadā visi šī procesa spriedumi tika anulēti kā nelikumīgi. 1706. gadā aktīvākā lieciniece Anna Putnama atzina, ka Sātans viņu maldinājis, liekot apsūdzēt nevainīgus cilvēkus.
Skaidrojumi
Gan pēc tiesas prāvām, gan mūsdienās meklēti daudzi skaidrojumi, sākot ar halucigēno vielu iedarbību (rudzu maizes pelējuma sēnīte  Claviceps purpurea), encefalīta formu (encephalitis lethargica), ko pavadījušas vīzijas. Taču pēdējā laikā dominē viedoklis, ka tas visticamāk ir t.s. pusaudžu uzmanības deficīta sindroms un dzīva fantāzija (ko bagātinājusi sabiedrības hiperreliģiozā atmosfēra) — pusaudzes, iespējams, bija sajūsmā, ka pieaugušie viņas pirmo reizi mūžā uzklausa, aicina uz tiesas sēdēm, ka viņu varā ir cilvēku likteņi (bet par sekām šādā vecumā reti kurš pusaudzis spējīgs aizdomāties).
Medņu pagasts
Medņu pagasts (līdz 1940. gadam Ungurmuižas pagasts) bija viena no Daugavpils apriņķa pašvaldībām tā ziemeļrietumu daļā. Robežojās ar Daugavpils apriņķa Aiviekstes, Krustpils un Vīpes pagastiem, Madonas apriņķa Sāvienas un Mētrienas pagastiem un Rēzeknes apriņķa Atašienes pagastu. Pagasta valde atradās Medņos.
Billijs Vailders
Billijs Vailders (en; dzimis, miris ) bija ASV kinorežisors, scenārists un producents, viens no atzītākajiem komēdiju un film noir meistariem. Sešas reizes ieguvis Amerikas Kinoakadēmijas balvas dažādās kategorijās — divreiz kā labākais režisors, divreiz par labāko oriģinālscenāriju, pa vienai reizei par labāko adaptēto scenāriju un kā producents par labāko filmu.
Labāko darbu vidū: "Dubultā apdrošināšana" (1944), "Zaudētā nedēļas nogale" (1945), "Ārzemju romāns" (A Foreign Affair, 1948), "Sanseta bulvāris" (1950), Ace in the Hole (1951), "Nometne Nr.17" (Stalag 17, 1953), Sabrina (1954), "Septītā gada drudzis (1955), "Apsūdzības lieciniece" (1957), Love in the Afternoon (1957), "Džezā tikai meitenes" (1959), "Dzīvoklis" (1960), "Viens, divi, trīs" (1961), The Fortune Cookie (1966), Avanti! (1972).
1992. gadā ieguva Eiropas Kino balvu par mūža ieguldījumu.
Reichsarbeitsdienst
Organizācija
RAD sastāvēja no 40 apgabaliem sauktiem Arbeitsgau (Darba apgabaliem). Katru no šiem apgabaliem vadīja virsnieks ar savu štābu un Sardzes rotu (Wachkompanie). Katrā apgabalā bija sešas līdz astoņas bataljona lieluma Darba grupas (Arbeitsgruppen), 1200—1800 cilvēku katrā. Savukārt, šīs grupas sadalītas sešās rotas lieluma vienībās sauktās RAD-Abteilung. Katram RAD dalībniekam tika nodrošināta lāpsta un velosipēds.
Latvieši RADā
Daži latvieši tiešām brīvprātīgi iestājās Darba dienestā, bet tie galvenokārt bija jaunieši, kas vēlējās iestāties Latvijas Universitātē vai kādā no vācu universitātēm. Sākoties mobilizācijai, jauni vīrieši, un vēlāk arī jaunas sievietes vienkārši tika iesaukti RADā un nosūtīti darba nometnēs Vācijā. Tur bija rotu stipruma latviešu vienības. 1944.gada janvārī latviešu RAD vienības tika atsauktas uz dzimteni un divas vai trīs latviešu RAD rotas tika pakļautas vācu virsniekiem. Lielākā daļa RAD apakšvirsnieku (ar nelieliem izņēmumiem) arī bija vācieši. Darbs galvenokārt sastāvēja no nocietinājumu un aizsardzības šķēršļu būves Sarkanas armijas aizturēšanai. Pēc obligātā sešu mēnešu dienesta RADā, visi militāri derīgie vīrieši tika ieskaitīti 15.divīzijā. 1944 gada augustā neatkarīgi no nodienētā laika, visi latviešu RAD vīrieši tika nosūtīti uz SS mācību nometni Konicā (Konitz), kur tie tika pārformēti prettanku grenadieru vienībās (Panzergrenadier). Pēc viena mēneša apmācībām, izglītotākie tika nosūtīti uz virsnieku un apakšvirsnieku kursiem, pārējie pazemināti par dzelzceļa sargiem.
Formastērpi un dienesta pakāpes
RAD dalībnieku formastērpi bija brūnā krāsā. Uz piedurknes (uzšuve) un cepures (kokarde) uz leju vērstas lāpstas formā. Atšķirībā no Ieroču SS, RADā nebija nacionālo atšķirības zīmju. Paskaidrojums:
STS-132
STS-132 bija Space Shuttle Atlantis ekspedīcija uz Starptautisko kosmosa staciju (SKS). Stacijas lidojumu programmā šī misija apzīmēta kā ISS-ULF4. Starts notika, kosmoplāns nolaidās. Šis bija pēdējais plānotais Atlantis lidojums.
STS-133 misijas uzdevums bija stacijā nogādāt Krievijas moduli Rassvet, kā arī dažādas iekārtas ar kravas platformu ICC-VLD. Tika veiktas trīs iziešanas kosmosā.
Apkalpe
Kosmoplāna Endeavour apkalpe augšupceļā un lejupceļā:
1. diena, pacelšanās
18:20 — 00:20 UTC
2. diena
Tika veikta Atlantis karstumizolācijas pārklājuma apskate ar manipulatora palīdzību. Darbojoties ar to, radās problēma ar kameras un skenējošā lāzera precīzu pozicionēšanu. Nofotografējot instrumentu caur kosmoplāna logu, tika secināts, ka tam traucē iestrēdzis kabelis. Tika nolemts kosmoplāna apskati veikt ar otru instrumentu komplektu, kuram ir zemāka izšķirtspēja nekā galvenajam, turklāt tam nav apgaismošanas ierīces.
3. diena, savienošanās
Atlantis ar SKS saslēdzās 14:28 UTC pie adaptera PMA-2. 15:35 kopējais stacijas komplekss ar kosmoplāna mazajiem dzinējiem tika pagriezts par 180° tā, lai minimizētu mikrometeorīdu ietekmi uz Space Shuttle. Lūkas uz staciju tika atvērtas 16:18 UTC. Pēc īsas sasveicināšanās ceremonijas apkalpe sāka krājumu un iekārtu pārnešanu.
4. diena, 1. iziešana kosmosā
07:20 — 22:50 UTC
notika pirmā iziešana kosmosā, kuru veica Gerets Reismens un Stīvens Bovens, tā sākās 11:55 UTC. Vispirms viņi devās uz mobilo transportieri, uz kura iepriekšējā dienā tika uzlikta kravas platforma. No tās viņi 12:57 noņēma Ku joslas Space To Ground Antenna (SGANT) antenas mastu (2,4 m garumā). Reismens, kurš bija piestiprinājies pie stacijas manipulatora, turēja mastu un tika pārvietots uz Z1 segmentu. Tikmēr Bovens uz kravas platformas izpakoja manipulatora Dextre instrumentus. Pēc tam viņš pārvietojās uz Z1. 13:49 antenas masts bija piestiprināts. Reismens atgriezās pie ICC-VLD, kur paņēma antenas šķīvi (1,8 m diametrā). Pa to laiku Bovens mastam pievienoja elektroenergijas un signāla kabeļus.
16:30 Reismens uz manipulatora ieradās pie ICC-VLD un noņēma stiprinājumus no Dextre instrumentu turētājplatformas. 17:04 viņš noņēma šo iekārtu. Pa to laiku Bovens devas uz slūžu kameru, lai papildinātu skafandra slāpekļa krājumus, kur ieradās 17:25. Pēc tam viņš devās pie Dextre robota, lai kopā ar Reismenu piestiprinātu instrumentu turētāju. Viņiem izdevās pieskrūvēt tikai trīs no četrām skrūvēm instrumentu turētājam. Reismens tam sāka pievienot kabeļus. Bovens pa to laiku devās uz transporta platformu, lai noņemt akumulatoru stiprinājumus. 18:38 Bovens beidza darbu un 18:43 Reismens atvienojās no manipulatora. Viņi savāca savus instrumentus un devās uz slūžu kameru. Iziešana beidzās 19:19 UTC.
Gatavojoties Rassvet uzstādīšanai, ar kosmoplāna manipulatoru tika satverts modulis kravas telpā, bet izcelšana paredzēta nākamajā dienā.
5. diena, Rassvet pievienošana
06:50 — 22:50 UTC
Dienas vidū Reismens un Sellerss ar stacijas manipulatoru no Atlantis kravas telpas izņēma sensoru pagarinātājstieni OBSS, kuru pēc tam satvēra kosmoplāna manipulators, kuru vadīja Hems un Antonelli.
6. diena, 2. iziešana kosmosā
06:20 — 21:50 UTC
Otro iziešanu kosmosā realizēja Stīvens Bovens un Maikls Gūds. Stacijas manipulatoru vadīja G. Reismens un P. Sellerss, operāciju koordinēja D. Antonelli. Iziešana sākās 10:38 UTC. Vispirms Gūds devās uz P6 segmentu, bet Bovens — uz OBSS sensoru stieni, kur atbrīvoja iestrēgušo kabeli. Pēc tam Bovens arī devās uz P6. Gūds pa to laiku bija noņēmis sešu akumulatoru stiprinājumus P6 segmentā. 12:28 Gūds pievienoja pirmajam akumulatoram rokturi un izcēla to ārā. Pēc tam viņš īslaicīgai glabāšanai to piestiprināja pie P6. Bovens jauno akumulatoru paņēma no transportplatformas un padeva Gūdam. 13:05 pirmais akumulators bija uzstādīts. 13:18 Gūds izņēma otru veco akumulatoru un nodeva Bovenam, kurš to nostiprināja uz kravas platformas pirmā izņemtā vietā. 14:07 otra jaunā baterija bija uzstādīta. Trešais akumulators uz P6 tika uzstādīts 14:55. Lai gan pēc plāna viņiem vajadzēja nomainīt tikai trīs akumulatorus, kosmonauti darbus veica ar grafika apsteigšanu, tāpēc viņi kērās vēl pie vienas baterijas nomaiņas. Pulksten 16 ceturtais akumulators bija uzstādīts.
Gūds un Bovens devās uz Z1 segmentu, kur līdz galam nebija piemontēta Ku joslas antena. Viņi stiprāk pievilka četras skrūves, likvidējot spraugu starp šķīvi un mastu. Pēc tam viņi noņēma transportēšanas stiprinājumus un auklu, ar kuru uzstādīšanas laikā bija piesieta antena. 17:32 astronauti atgriezās slūžu kamerā.
7. diena
05:50 — 21:50 UTC
O. Kotovs un A. Skvorcovs pēc hermētiskuma pārbaudes uz īsu laiku atvēra moduļa Rassvet lūku, lai paņemtu gaisa paraugus. Kotovs bija ievērojis, ka gaisā redzamas metāliskas skaidas. Viņi uzstādīja gaisa filtru un no lūkas noņēma saslēgšanās mehānismu. Kravu izkraušana no moduļa paredzēta pēc Atlantis aizlidošanas.
8. diena, 3. iziešana kosmosā
05:50 — 21:20 UTC
Astronauti savāca instrumentus un devās uz Atlantis kravas telpu. 15:28 viņi atvienoja manipulatora satvērējiekārtu un ar to devās uz Quest slūžu kameru. Pulksten 16 satvērējiekārta bija piestiprināta uz Quest. Jūlijā paredzēta iziešana kosmosā, kuras laikā šo satvērējiekārtu uzmontēs uz Zarja moduļa, lai nodrošinātu bāzes punktu Canadarm-2.
Tad kosmonauti veica papilddarbus. Viņi devās uz Z1 sekciju, kur savāca un sapakoja instrumentus, kuri bija izmantoti iepriekšējās reizēs. Slūžu kameras lūka tika aizvērta 17:10.
9. diena
05:20 — 20:50 UTC
10. diena, atvienošanās
04:50 — 20:50 UTC
Tika pabeigta mantu pārnešana starp kosmoplānu un SKS. 12:10 notika atvadīšanās ceremonija. 12:43 tika aizvērtas lūkas. Pulksen 15 Atlantis staciju pagrieza atpakaļ par 180°.
15:22 UTC Atlantis atvienojās no stacijas. Tas veica tradicionālo stacijas aplidojumu. 16:38 kosmoplāns iedarbināja dzinējus, lai attālinātos no stacijas.
11. diena
04:50 — 20:20 UTC
Apkalpe veica kosmoplāna karstumizolācijas pārklājuma apskati ar manipulatoram piestiprinātā pagarinātājstieņa instrumentiem. Tika kārtotas un pakotas mantas atpakaļceļam uz zemi.
12. diena
04:50 — 20:20 UTC
Astronauti gatavojās atgriešanai uz Zemi.
13. diena, nolaišanās
04:50 — 12:49 UTC
Atlantis molaidās 12:49 UTC uz Kenedija kosmosa centra skrejceļa Floridā.
Pūķis
Pūķis ir fantastisks radījums, kas viduslaiku tekstos parasti aprakstīts kā milzīga čūska ar spārniem un asti, divām vai četrām ķepām, asiem nagiem, necaurduramām bruņām un ugunīgu elpu.
Dažādo mitoloģisko dzīvnieku, ko dēvē par pūķiem, izcelsme, visticamāk, ir dažāda — tie paralēli radās dažādās pasaules kultūrās pēc čūsku un, iespējams, arī dinozauru fosiliju parauga. Ķīniešu pūķi parasti tiek uzskatīti par cilvēkiem labvēlīgiem, savukārt eiropiešu pūķi — par ļauniem (tādi tie ir ne tikai Eiropas kultūrās, bet arī persiešu un citās mitoloģijās).
Pūķa rašanās mīti saistīti ar htonisku radījumu mitoloģiju — tas ir dzīvnieks, kurš dzimis no zemes vai dzīvo pazemē. Senajos Vidējos Austrumos pūķi saistīja ar dzīvības ūdeni. Skandināvu mitoloģijā savukārt Midgardas čūska, kas bija apvijusies pasaulei, nodalīja pirmatnējo haosu no apdzīvotās pasaules.
Pūķa latīņu nosaukums draco (ģenitīvā draconis) nozīmē "čūska". Šis vārds saistāms ar indoeiropiešu sakni derk, kas nozīmē "redzēt", kas saistāms ar pūķa acu mirdzumu, nāvējošo skatienu vai aso redzi. Iespējams, tieši tāpēc hellēnisma, itāļu un ģermāņu folklorā pūķis parādās kā dārgumu sargs.
Atklāsmes 12:3 aprakstīts milzīgs, sarkans pūķis ar septiņām galvām un desmit ragiem, un asti, ar kuru tas norauj no debesīm trešdaļu zvaigžņu. Citos tulkojumos gan lietots apzīmējums "zvērs".
Pūķa tēls bieži parādās viduslaiku stāstos, kur tas tēlots kā varoņa vai svētā pretinieks (ko varonis parasti uzveic). Lai arī parasti ar pūķi cīnās vīrieši, pūķus nogalē vai savalda arī sievietes, bieži — kristiešu svētās.
Vārda etimoloģija
Vārda "pūķis" etimoloģija ir saistāma ar indoeiropiešu pirmvalodas sakni *beu-, kuras senākā nozīme bijusi "uzpūst, uztūkt". Tātad vārds apzīmējis mitoloģisku bagātību piepūtēju, līdzīga izcelsme vārdam "budzis". .
Saskaņā ar Pēteri Šmitu pūķa vārds varētu būt aizgūts no vācu puka, savukārt Jānis Endzelīns paudis viedokli, ka tas varētu būt latviešu vārds. Latgaliešu tekstos parādās formas pyučs un pyukulis, lietuviešu valodā pūkys, zviedru puke (=bjära), igauņu puuk, lībiešu pūik jeb pūk.